

VLADA REPUBLIKE HRVATSKE

Zagreb, --.------- 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo mora, prometa i infrastrukture |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju suglasnosti za osnivanje društva s ograničenom odgovornošću za usluge u zračnom prometu |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

VLADA REPUBLIKE HRVATSKE

Na temelju članka 8. i članka 31. stavka 2. Zakona o Vladi Republike Hrvatske („Narodne novine“, br. 150/11, 119/14, 93/16, 116/18 i 80/22), Vlada Republike Hrvatske je na sjednici održanoj --.--. 2023. godine donijela

**ODLUKU**

**o davanju suglasnosti za osnivanje društva s ograničenom odgovornošću za usluge u zračnom prometu**

**I.**

Daje se suglasnost za osnivanje društva s ograničenom odgovornošću za usluge u zračnom prometu (u daljnjem tekstu: Društvo).

**II.**

Temeljni kapital Društva iznosi 2.500,00 eura (slovima: dvijetisućepetsto eura).

U temeljnom kapitalu Društva sudjeluje Republika Hrvatska 55%, te županije i jedinice lokalne samouprave u sljedećim postocima:

* Šibensko-kninska županija: 20%
* Grad Šibenik: 8%
* Grad Vodice: 6%
* Grad Drniš: 5%
* Grad Knin: 4%
* Grad Skradin: 2%.

Iznosi svakog pojedinačnog temeljnog uloga osnivača iz podtočke 2. ove točke su:

* Republika Hrvatska (55 %): 1.375,00 eura (slovima: tisućutristosedamdesetpeteura)
* Šibensko-kninska županija (20 %): 500,00 eura (slovima: petstoeura)
* Grad Šibenik (8 %): 200,00 eura (slovima: dvjestoeura)
* Grad Vodice (6 %): 150,00 eura (slovima: stopedeseteura)
* Grad Drniš (5 %): 125,00 eura (slovima: stodvadesetpeteura)
* Grad Knin (4 %): 100,00 eura (slovima: stoeura)
* Grad Skradin (2 %): 50,00 eura(slovima: pedeseteura).

**III.**

Poslovni udjeli članova Društva iz točke II. ove Odluke određuju se u omjeru udjela u temeljnom kapitalu.

**IV.**

Društvo se osniva na neodređeno vrijeme.

**V.**

Društvenim ugovorom koji sklapaju osnivači Društva uredit će se djelatnost i druga pitanja u skladu sa Zakonom o trgovačkim društvima.

**VI.**

Republiku Hrvatsku u skupštini Društva predstavlja ministar mora, prometa i infrastrukture.

**VII.**

Ovlašćuje se ministar mora, prometa i infrastrukture da u ime Republike Hrvatske potpiše društveni ugovor iz točke V. ove Odluke.

**VIII.**

Ova Odluka stupa na snagu danom donošenja.

Klasa:

Urbroj:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Zakonski zastupnici Šibensko-kninska županije, Grada Šibenika, Grada Vodice, Grada Drniša, Grada Knin i Grada Skradina obratili su se Ministarstvu mora, prometa i infrastrukture s inicijativom za osnivanje društva i izgradnju zračne luke u Šibensko-kninskoj županiji, koje bi upravljalo projektom izgradnje aerodroma.

U svojoj inicijativi pozivaju se na prostorno-plansku dokumentaciju Šibensko-kninske županije i Grada Drniša, Nacionalnu razvojnu strategiju Republike Hrvatske te amandman koji je prihvaćen od strane Hrvatskog sabora da se osiguraju određena sredstva za izradu idejnog rješenja u svrhu izrade Studije utjecaja na okoliš za izgradnju zračne luke.

Slijedom navedenog pripremljen je Prijedlog odluke kojom Vlada Republike Hrvatske daje suglasnost za osnivanje društva s ograničenom odgovornošću za usluge u zračnom prometu. Istom Odlukom utvrđuje se iznos temeljnog kapitala, postoci pojedinih osnivača/članova Društva, iznosi svakog pojedinačnog temeljnog uloga osnivača te da se Društvo osniva na neodređeno vrijeme. Djelatnost i druga pitanja uredit će se društvenim ugovorom kojeg sklapaju osnivači Društva u skladu sa Zakonom o trgovačkim društvima. Republiku Hrvatsku u skupštini Društava predstavlja ministar mora, prometa i infrastrukture koji se ovlašćuje potpisati društveni ugovor u ime Republike Hrvatske.